Puhtaat valkeat lakanat

Puhtaat valkeat lakanat on vuosina 1993–1996 MTV3:lla esitetty suomalainen televisiosarja. Sarjan käsikirjoitti Raija Oranen ja ohjasi Ilkka Vanne, Juhani Tiikkainen ja Sina Kujansuu.

Sarja seuraa fiktiivisen Raikkaan perheen elämää taustanaan Suomen historia 1960-luvulta 1990-luvun alkuun.

Osa sarjan näyttelijöistä – kuten Miitta Sorvali – oli jo ennestään suurelle yleisölle tuttuja, kun taas monelle nuoremman polven näyttelijälle se oli ponnahduslauta omalle uralle. Esimerkiksi Sari Havas, Emilia Pokkinen ja Perttu Pesä olivat sarjan kuvausten aikaan vielä näyttelijäopiskelijoita.Katariina Lehtikanto: Puhtaat valkeat lakanat nosti vanhoja tähtiä ja teki uusia. Iltalehti 5. elokuuta 2017, s. 28. Helsinki: Alma Media.

Sarjan pohjalta on julkaistu romaani Puhtaat valkeat lakanat (Gummerus, 1996) sekä sen jatko-osa Puhtaat valkeat lakanat: Onnela (Gummerus, 1997), jonka tapahtumia ei nähty televisiossa.

Tammikuussa 2009 MTV3 ilmoitti sarjan ilmestyvän DVD-julkaisuna vuoden 2009 aikana. Ensimmäinen osa julkaistiin 9. huhtikuuta 2009.Yleisön suosikki Puhtaat valkeat lakanat tulee dvd:lle

Puhtaat valkeat lakanat sai jatkoa aikakauslehti Seurassa. Raija Orasen kirjoittama kahdeksanosainen jatkotarina alkoi Seuran joulunumerosta 2018. Sen tapahtumat sijoittuvat vuosituhannen alkuun.Raija Oranen jatkaa huippusarjaansa! Puhtaat valkeat lakanat tekee paluun Seuran sivuilla

 Tuotanto 

Tuottaja Solja Kievarin mukaan sarjan roolituksessa käytettiin melko tarkkaa harkintaa ja esille haluttiin tuttujen näyttelijöiden ohella uusia kasvoja. Näyttelijät valittiin Suomessa tuolloin vielä harvinaisten koekuvausten perusteella ja tavoitteena oli löytää sellaiset henkilöt, joiden kautta tuli uskottava tunne oikeasta perheestä. Kievarin mielestä sarjan suosio perustui ratkaisevasti Raija Orasen käsikirjoitukseen, jonka muokkaukseen osallistuivat Orasen ja Kievarin lisäksi ohjaaja Ilkka Vanne ja dramaturgi Elina Halttunen.

Sarjaan tehtiin ensin 20 osaa, joiden esittäminen alkoi marraskuussa 1993 ja päättyi maaliskuussa 1994. Sarjasta tuli hetkessä erittäin suosittu ja sitä seurasi viikoittain yli miljoona katsojaa. Tuotantoa jatkettiin ja sarjaa tehtiin 20 osaa lisää. Toinen kausi alkoi televisiossa lokakuussa 1994 ja jatkui kevääseen 1995. Pääsiäisenä 5. – 8. huhtikuuta 1996 esitettiin vielä neljä uutta osaa, joihin sarja päättyi. Sarja uusittiin kokonaisuudessaan touko–lokakuussa 1999.

Kymmenen lisäjakson suunnitelmat sarjaan olivat jo loppusuoralla,http://raijaoranen.fi/teos/puhtaat_valkeat_lakanat_onnela  Raija Orasen kotisivut mutta ne kariutuivat. Näistä tapahtumista Oranen kirjoitti vuonna 1997 julkaistun romaanin Puhtaat valkeat lakanat: Onnela – Varjot, autere ja aamurusko.

 Näyttämösovitukset 

Raikkaan perheen tarinaa haviteltiin Pyynikin kesäteatteriin vuonna 2007 sarjan näyttelijöihin kuuluneen Ismo Apellin ollessa puuhamiehenä. Ajatuksena oli saada kaikki sarjan alkuperäiset näyttelijät jälleen kokoon. Tässä ei kuitenkaan onnistuttu ja hanke raukesi. Orimattilalainen harrastajateatteri esitti vuonna 2016 Outi Keskevaarin sarjasta tekemää näyttämösovitusta. Kesällä 2018 Puhtaat valkeat lakanat nähtiin kahdella näyttämöllä. Tampereen komediateatteri toteutti sovituksen, jossa sarjan alkuperäisistä näyttelijöistä oli mukana ainakin Juhani Laitala. Keiteleen Kesäteatteri Pohjois-Savossa toi Raikkaan perheen tarinan Nilakka-järven rannalle Katja Väänäsen ohjaamana. https://www.savonsanomat.fi/kulttuuri/Puhtaat-valkeat-lakanat-esitet%C3%A4%C3%A4n-Keiteleen-kes%C3%A4teatterissa-ensi-vuonna/1032863 Kesällä 2021 Puhtaat valkeat lakanat nähtiin loimaalaisessa Kertunmäen kesäteatterissa.

 Näyttelijät 

Päärooleissa

Muissa rooleissa

 Ohjaajat 

 Ilkka Vanne (jaksot 1–5, 10–13, 18–23, 27–29)
 Juhani Tiikkainen (jaksot 6–9, 14–17, 24–26, 30–32, 36–38, 41–44)
 Sina Kujansuu (jaksot 33–35, 39–40)

 Jaksoluettelo 

 Ensimmäinen tuotantokausi Jakso Nimi Ensiesitys Uusinta (1999)   Kirkkaita päiviä, sinisiä öitä    marraskuuta  1993    toukokuuta   Mustat lasit       Nuoret koivut       Villa Raikas       Punaiset langat      kesäkuuta   Housut ja takki    joulukuuta     Sulhaset ja herrasmiehet       Stilleben       All you need is love    tammikuuta  1994     Lähtemisen ilmapiiri       Käteiset varat       Venäläiset tulevat       Pilviä päin    helmikuuta     Lyhyt oppitunti      heinäkuuta   Korkeat nietokset       Taivas maasta       Lahjahevosen hampaat    maaliskuuta     Suhteet      Isot asiat       Pienten joutsenten tanssi    

 Toinen tuotantokausi Jakso Nimi Ensiesitys Uusinta (1999)   Oikea Valinta    lokakuuta  1994    heinäkuuta   Päiväys ja allekirjoitus      elokuuta   Äidit ja tyttäret    marraskuuta     Elämän tarkoitus       Uudet tuulet       Yhtiökokous       Päätösvalta    joulukuuta     Ahneuden piru       Johtajan tauti       Pitkä matka       Nälkäiset kurjet    tammikuuta  1995     Suuret setelit      syyskuuta   Markkinarako       Mustaa pitsiä       Äidin nimi       Päivän valo    helmikuuta     Ruutukuningas       Enkelin kasvot       Itämaista silkkiä       Onnela    maaliskuuta    lokakuuta

 Kolmas tuotantokausi Jakso Nimi Ensiesitys (1996) Uusinta (1999)   Onnela 1991 Jakso 1    huhtikuuta    lokakuuta   Onnela 1991 Jakso 2       Onnela 1991 Jakso 3       Onnela 1991 Jakso 4    

 Juoni 

Puhtaat valkeat lakanat sijoittuu kuvitteelliseen etelä­suomalaiseen pikku­kaupunkiin. Paikka­kunnan nimeä ei mainita vuoro­sanoissa, mutta eräistä katsojalle lyhyesti näytetyistä kirjeistä ja dokumenteista ilmenee, että nimi on Lappeen­koski. Onnela puolestaan on oranssin­sävyinen iso puu­talo Lappeen­kosken keskustan liepeillä osoitteessa Suvi­tie 7. Taloa ympäröi laaja puutarha jalo­puineen, järvi on lähellä, ja järven rannalla sijaitsee vaatimaton vihreä sauna­rakennus, joonka lauteilla ja takan ääressä käydään suuri osa Raikkaan tehtaaseen liittyvistä keskusteluista. Raikkaan puku­tehdas on Onnelan jälkeen keskeisin tapahtuma­paikka. Mairen puoti on ensimmäisen tuotanto­kauden kolmantena tapahtuma­paikkana. Se sijaitsee Lappeen­kosken keskustassa, kuten myös Meijerin baari, joka on sarjan alku­pään tapahtuma­paikkoja. Kaupungin merkittävin ja kenties ainoa ravintola on Seura­huone, joka on niin ikään useiden tapahtumien näyttämönä.

Käsi­kirjoittaja Oranen rakensi Irene Raikkaasta sarjan keskus­hahmon. Irene on syntynyt vuonna 1948, eli samana vuonna kuin Oranen. Keskustelusta käy ilmi, että Katariina on Ireneä kaksi vuotta vanhempi. Heikki on syntynyt heinä­kuussa 1950. Ensio ja Maire ovat sarjan alussa neljän­kympin hujakoilla, Sylvi on samaa ikä­luokkaa. Eero Kurppa on Katariinaa kymmenen vuotta vanhempi ja Veijo Salmi puolestaan Ireneä kolme vuotta vanhempi.

+ 1. tuotantokausi Jakso Nimi Sisältö Huomioita   Kirkkaita päiviä, sinisiä öitä  1960-lukua on kulunut jo jonkin aikaa. Raikkaan viisi­henkinen perhe ja kotia­pulainen Sylvi muuttavat Onnelaan. Räätälin kisällinä uransa aloittanut Ensio Raikas on hankkinut puku­tehtaan. Hän alkaa organisoida sen toimintaa nuoren kauppa­ratsun Eero Kurpan kanssa. Eeron avulla tehdas saadaan kannattamaan ja hänestä tehdään Raikas Oy:n kaupallinen johtaja. Tuotantoa ohjaa jyrkästi vasemmistolainen Voitto Nuutinen, joka tulee huonosti toimeen Eeron kanssa. Maire ihastuu tyylikkääseen Onnelaan.     Mustat lasit  Irene juo viinaa Onnelassa ystävänsä Marjaanan kanssa rippi­päivänsä aattona. Ensio ja Maire eivät raivostu, mutta ovat näreissään moisesta. Eero ehdottaa vaate­myymälän perustamista, kyse ei kuitenkaan ole tehtaan­myymälästä, vaan lähinnä naisten vaatteisiin keskittyvästä puodista. Maire haluaa kaupan myyjäksi, sillä Sylvi hoitaa Onnelan paremmin kuin hyvin. Heikki on vasta pojan­kloppi ja hän sairastuu vesirokkoon, joka tarttuu Katariinaan. Puodin avajaisissa annetaan muoti­näytös, jonka tähtenä on Miss Suomi Anneli Mäkinen.  Kata Kärkkäinen Annelin roolissa. Jakson lopussa mainitaan Kennedyn murha, on marras­kuu 1963.   Nuoret koivut  Irene viettää iltojaan Meijerin Baarissa, jota pitää vaaleahiuksinen Bertta. Sisään astuu suuren maa­talon poika Veijo Salmi, joka iskee silmänsä Ireneen. Eero ehdottaa Ensiolle idänviennin eli Neuvostoliittoon suuntautuvan viennin aloittamista. Eeron ja Katariinan välillä on kipinää, mutta heidän suhteellinen ikä­eronsa on tässä vaiheessa vielä varsin suuri. Sissilinna-nimisessä huvi­paikassa pidetään Kaupungin kauneimmat sääret -kilpailu, joka on Mairen puodin markkinointi­tempaus. Vaalea ja hoikka Armi voittaa sääri­kuningattaren arvonimen, mistä Katariina ottaa nokkiinsa. Noin 18-vuotias Katariina kuitenkin tajuaa, ettei hän voi voittaa äitinsä järjestämää sääri­kilpailua. Veijon ja Irenen suhde alkaa orastaa, mutta oraat kasvavat hyvin hitaasti. Irenen ja Katariinan välillä on sisar­kateutta, jota Sylvi pyrkii tasoittamaan.  Säärikilpailut pidetään itsenäisyys­päivänä 1964. Heikki on noin viiden­toista, ja häntä näyttelee vast­edes Perttu Pesä.   Villa Raikas  Katariina valmistautuu ylioppilaskirjoituksiin ja hän on ihastunut Kariin, joka niin ikään lukee kirjoituksiin. Maire palkkaa Armin puotiinsa myyjäksi. Eero tekee rahaa tontti­kaupoilla ja hänestä tulee Raikkaan tehtaan yhtiö­kumppani. Eero ja Maire käyvät Lontoossa. Tehtaaseen palkataan sihteeriksi vaalea, nuorehko Irja Sopanen. Nuutinen ja Eero löytävät edes jossain määrin yhteisen sävelen. Onnelaan rakennetaan puoli­ympyrän muotoinen sisä­veranta Mairen toivomuksesta. Heikki näkee Ension suutelevan Sylviä Mairen poissa­ollessa, hän järkyttyy pahan­päiväisesti. Maire on hamaan loppuun autuaan tietämätön Ension ja Sylvin suhteesta. Uudella verannalla järjestetään tehtaan yhtiökokous, jossa Ensio ja Eero saavat 35 prosenttia osakkeista ja lapset kymmenen prosenttia kukin. Maire saa puolestaan puotinsa osake­kannasta 70 prosenttia ja lapset kymmenen prosenttia kukin.  Karia näyttelee Tarmo Ruubel. Puoli­pyöreästä verannasta kehkeytyy Onnelan pää­näyttämö.   Punaiset langat  Ensio vääntää Nuutiselle rauta­langasta, että vain Eero pystyy tarjoamaan pääomaa, jolla tehdas saadaan pidettyä toiminnassa. Katariinan ja Karin suhde kariutuu lyhyen, keväisen kukoistus­kauden jälkeen. Katariina ei pääse läpi yo-kirjoituksista. Vappua Katariina viettää Seura­huoneella Eeron kanssa. Ensio ei alkuun hyväksy Eeron ja Katariinan suhdetta. Epä­onnistuneiden yo-kirjoitusten jälkeen Katariina katoaa, mutta Eero yhyttää hänet maan­tieltä ja palauttaa Onnelaan. Eero ja Katariina ilmoittavat kihlauksestaan Raikkaan perheelle.  Eletään kevättä 1965.   Housut ja takki  Sylvi on aiemmissa jaksoissa nähnyt pariin otteeseen entistä miesystäväänsä Arvi Vesteristä muistuttavan miehen. Arvi on kuitenkin ilmoitettu kaatuneeksi jatkosodan loppu­vaiheissa yli 20 vuotta sitten. Arvi selittää Sylville, miksi hän on käyttänyt toista suku­nimeä, ja miksi ei ole palannut Sylvin luo. Sylvi pyytää Ensiota järjestämään työtä Arville: Ensio palkkaa Arvin, joka kuitenkin sortuu puku­varkauteen tehtaalla. Ensio ei ilmi­anna Arvia poliisille Sylvin tähden. Katariina alkaa turhautua jouten­oloon ja haaveilee omasta kodista. Eero on kiireinen ja alati menossa, joten hänelle asuin­paikka on melko saman­tekevä. Irenellä on lyhyt romanssi Benjamin Singerin kanssa, sillä suhde Veijon kanssa ei kerta kaikkiaan pääse vauhtiin.  Benjamin esiintyy vain dia­logissa, häntä ei näyttele kukaan.   Sulhaset ja herras­miehet  Ensio ja Nuutinen muistelevat menneitä ja Raikkaan tehtaan vaatimatonta alkua. Eero syyttää Nuutista tehtaalla tapahtuneesta tuotanto­virheestä, joka vaarantaa vast­ikään Ruotsiin tehdyn merkittävän liike­toimen. Suivaantunut Nuutinen ottaa hatkat tehtaalta, mutta tuotanto sujuu nihkeästi ilman häntä. Ensio pyytää Nuutista palaamaan ja tarjoaa tälle tuotanto­johtajan paikkaa. Onnelassa valmistellaan Katariinan ja Eeron häitä. Veijo pelmahtaa sisään hääjuhlan aikana ja kertoo pyrkivänsä eduskuntaan koe­mielessä. Irenen ja Veijon välillä on jälleen pientä flirttiä.  Helsingin olympia­vuodesta on kulunut neljä­toista vuotta. On vuosi 1966.   Stilleben  Heikki ja Irene keskustelevat tulevaisuuden suunnitelmistaan. He ovat omasta mielestään vain toisten ominaisuuksia, kuten ”Katariinan pikkusisko” ja ”tehtaan­johtajan poika”. Irenellä on yo-kirjoitukset edessään. Tehtaalle tulee talous­johtajaksi Risto Raivio, joka ensi töikseen huomaa työ­voima­kustannukset liian korkeiksi. Risto haluaa tehtaalla suoritettavaksi työn­tutkimuksen: syntyy ilmiriita. Riston ja Irenen välille alkaa kehittyä romanssi. Katariinan ja Eeron avio­liitto on kestänyt jo vuoden; Katariinan tuhlaavaisuus paljastuu Eerolle. Ension oppi­mestari Kärnä vierailee Onnelassa ja kuolee noja­tuolissa istuessaan. Heikki osallistuu vasemmiston vappu­marssille, mikä järkyttää etenkin Mairea, jolla on äärimmäisen kielteisiä muistoja sosialismin edustajista. Myöskään Ensio ei pidä poikansa tekemisistä.  Irene harrastaa maalaus­taidetta, ja on perehtynyt Stilleben-tyyliin. Kärnän roolissa on Olavi Ahonen.   All You Need Is Love  Irene selviytyy yo-kokeista vaivatta. Hän haluaa puku­suunnittelijaksi, mutta ei menesty taide­koulun pääsy­kokeissa. Niinpä hän pyrkii vanhempiensa tahdon mukaisesti Kauppa­korkea­kouluun ja pääsee sisään. Irene esittelee tehtaan konttorissa puku­ideansa, mutta ei saa sitä läpi. Yo-juhlia Irene ei missään tapauksessa halua, mutta Maire haluaa. Koti­väki järjestää Irenelle yllätys­juhlan, mistä tämä ensin suuttuu, mutta leppyy, kun Ensio keskustelee hänen kanssaan. Ylioppilas­lahjaksi Irene saa asunto-osakkeen Helsingistä. Heikki on Irenen lailla koulu­menestyjä; hän haaveilee runoilijaksi ryhtymisestä. Nuutinen kosii Sylviä, mutta Sylvin vastaus jää hyvin ympäri­pyöreäksi. Ensio saa astmakohtauksen.  All You Need Is Love on The Beatlesin heinä­kuussa 1967 julkaisema menestys­kappale.   Lähtemisen ilma­piiri  Ulkomaan­matkailusta on tulossa koko kansan huvia. Puoti­puksu Armikin lähtee lomalle Mallorcalle. Irene on muuttamassa Helsinkiin. Marjaana puolestaan tekee muuttoa Lahteen. Bertan baarin kannattavuus on kiikun kaakun, kun asiakkaat muuttavat kuka minnekin. Risto paljastaa rakkautensa Irenelle. Nuutistakin vasemmisto­laisempi Raikkaan tehtaan luottamusnainen Lankinen ei pidä uusista työ­ajan­mittauksista. Veijo kertoo venäläisten halusta ostaa miesten vaatteita; hän järjestää tehtaalle kaupat kummi­setänsä Kaukon kautta.     Käteiset varat  Raikas Oy:n pitäisi irti­sanoa viisi työn­tekijää, sillä Moskovan kaupat eivät ota edetäkseen. Lankinen on hurahtanut sosialismiin niin pahoin, että alkaa haaveilla yhtiön ja koko Suomen hallitsemisesta. Nuutinen yrittää puhua hänelle järkeä. Irti­sanomisia siirretään pääsiäisen yli. Lankisen aviomies on hyvä­tuloinen, joten Lankiselle ehdotetaan, että hän voisi solidaarisuus­syistä irti­sanoutua, jolloin heikommassa asemassa oleva työ­toveri saisi pitää työnsä. Tässä kohtaa Lankisen työ­väen­aatteen raja tulee vastaan, eikä hän suostu irti­sanoutumaan. Nuutinen sen sijaan tekee jotain konkreettista työ­tilanteen parantamiseksi, ja alkaa junailla Moskovan kauppoja Suomi–Neuvostoliitto-Seuran kautta.     Venäläiset tulevat  Irene haluaa perustaa oman vaate­liikkeen Helsinkiin, mutta hänen tahtonsa on vielä liiaksi hänen vanhempiensa taskuissa. Rakkaus­rintamalla Ireneä piirittävät sekä Risto että Veijo. Arvo­valtainen neuvosto­liittolainen valtuus­kunta vierailee Onnelassa. Maire on periaatteessa vierailua vastaan, mutta suostuu siihen järki­syistä. Vierailu sujuu leppoisasti, tulkki tulkkaa ja Sylvi hoitaa tarjoilut. Maire juo alkoholia siihen malliin, että hänen arvostelu­kykynsä pettää. Hän alkaa muistella sodan­aikaisia hirveyksiä: Neuvosto­liiton sotilaat tappoivat hänen perheensä, ja hän oli ainoa, joka jäi henkiin.  Eletään aikaa pääsiäisestä 1968 loppu­kesään 1968.   Pilviä päin  Heikki saa palvelukseen­astumis­määräyksen, mutta hän ei halua armeijaan. Sylvi puolestaan saa kutsun Amerikasta; hänet haluttaisiin sinne koti­apulaiseksi. Ajatus muutosta jää muhimaan Sylvin mieleen. Moskovan kauppoihin tulee jälleen esteitä. Irja Sopanen nousee sivuroolista jakson keskeiseksi hahmoksi: hänen miehensä on kuollut aamulla, ja hän on täysin tolaltaan. Irjan henkilö- ja avio­historiaa avataan. Mairen vaate­putiikkia laajennetaan nyky­aikaisemmaksi. Tehtaan toimintaa halutaan laajentaa, ja se vaatii pisto­raiteen vetämistä tehtaan alueelle. Veijo alkaa hoitaa asiaa suhteillaan. Irenen ja Veijon suhde etenee hiljalleen. Katariina kertoo olevansa raskaana.  On vuosi 1969.   Lyhyt oppi­tunti  Ension, Eeron ja Riston tiimiin liittyy muuan Kortelainen, joka saa suhteillaan vihdoin Neuvosto­liiton viennin avattua. Maire tekee liike­matkan Tampereelle, jonne hänen on määrä avata sivu­liike. Ensio ja Sylvi ovat toistamiseen tunteidensa vietävinä: kun Maire on Tampereella, he viettävät yön yhdessä. Katariina ilmaantuu aamu­varhaisella Onnelaan, ja hän ymmärtää tilanteen. Edellisellä kerralla Sylvi sen enempää kuin Ensiokaan eivät tienneet Heikin nähneen heidän suudelmaansa, tällä kertaa Sylvi huomaa Katariinan oivaltaneen asian laidan. Sylvi käy Katariinan kanssa keskustelun, ja pyytää että tämä ei kertoisi Mairelle. Irene ja Veijo kihlautuvat, mutta kun Irene näkee Veijon eräässä tilaisuudessa erään naisen kanssa hän äkkipäissään purkaa kihlauksen. Veijo matkaa Onnelaan Irenen perässä, ja saa tämän perumaan kihlauksen perumisen, mutta sen jälkeen tilanne kääntyy vielä kerran siten, että kihlaus puretaan. Heikki menestyy hyvin yo-kirjoituksissa. Katariinan raskaus päättyy keskenmenoon.  On edelleen vuosi 1969.   Korkeat nietokset  Raikkaan tehtaalla pidetään pikkujoulut. Nuutisella on pientä teeren­peliä Irjan kanssa. Katariina on toistamiseen raskaana, tällä kertaa hän odottaa kaksosia. Kortelainen palaa liike­matkalta Moskovasta, ajan tapojen mukaan hän on vahvasti päihtynyt. Vienti­kauppojen tila jää kaikin puolin epä­selväksi, mistä jämpti Ensio ei lainkaan pidä. Risto yrittää uudelleen onneaan Irenen suhteen, mutta tämä ei ole kiinnostunut sitoutumaan. Veijo piipahtaa Mairen puodissa, paikalla ovat Mairen ohella Irene ja vakio­asiakas Pikkarainen. Veijo pitää show’ta, joka on ilmiselvästi suunnattu Irenelle. Irene pitää viileän linjansa Veijon suhteen. Onnelassa Maire potee tyhjän pesän syndroomaa. Joulua vietetään Onnelassa, Nuutinen toimii joulupukkina. Hän kertoo Ensiolle, että Moskovasta on vahvistettu peräti  tilaus. Sylvi puolestaan kertoo lähtevänsä Floridaan erään amerikan­suomalaisen rouvan koti­apulaiseksi.  Sarjassa vietetään usein pääsiäistä ja vappua, juhannusta ei koskaan, ja joulua vain tässä jaksossa. On joulu 1969.   Taivas maasta  Heikki on päättänyt käydä armeijan. Vuoden 1970 eduskuntavaalit ovat ovella, ja Veijo on keskusta­puolueen ehdokkaana. Katariina pelkää synnytystä, joka osoittautuu vaikeaksi: toinen pojista on kuolla. Kaksosille annetaan hätä­kasteessa nimet Aki ja Eki. Lääkärit saavat kuitenkin vakautettua tilanteen. Risto ja Irene viettävät ravintola­illan, joka saa surku­hupaisan käänteen, kun paikalle tulee myös Veijo ja hänen vaali­päällikkönsä Teija, ja kaiken huippuna Armi. Veijo on yksi keskustan ääni­haravoista, joten hänen uransa valta­kunnan politiikan huipulle urkenee. Irene haluaa lopulta kihloihin Riston kanssa. Sylvi lähtee Floridaan.  Vuosi­kymmen on vaihtunut 1970-luvuksi.   Lahja­hevosen hampaat  Eero ja Katariina muuttavat uuteen asuntoon kaksosineen. Moskovan kauppoihin tulee vielä kerran ongelmia. Asian tekee hankalaksi se, että uudet, suurempiin tuotanto­määriin tarkoitetut koneet on jo tilattu. Ongelmien syy on suomalaisten näkö­kulmasta oudon yksin­kertainen: kauppoja ei synny, mikäli ostajat eivät saa lisää levy­soittimien kaltaisia kulutus­hyödykkeitä lahjuksina. Risto löytää Eeron liike­toimista hämäriä piirteitä, käy ilmi, että Eero on myynyt pantattua omaisuutta. Eero ja Ensio matkustavat jälleen Moskovaan, matka osoittautuu järkeväksi, sillä miehet palaavat sieltä miljoona­sopimuksen kera. Mairen putiikin myynti sakkaa, ja hän haluaa laajentaa Tampereelle.  On vuosi 1970.   Suhteet  Maire hoputtaa Ireneä ja Ristoa naimisiin. Irja on joutunut sairaalaan onnettomuuden takia, ja tehtaan konttori jää sihteerittä. Armi haluaa myymälä­vastaavaksi Tampereen puotiin, mutta Maire ei suostu. Tehtaalla on ongelmia vakuuksien kanssa, sillä Eeron ostamien tonttien arvon­nousu on asetettu kyseen­alaiseksi. Faktojen edessä Ensio joutuu suostumaan Eeron moraalisesti arveluttaviin ratkaisuihin. Nuutinen vinkkaa Ristolle, että Tuomarilan hulppea talo on myytävänä. Eero nai Armia Mairen puodin taka­huoneessa. Maire tulee ennalta arvaamatta paikalle ja lähettää Armin yksin tein Tampereelle myymälä­vastaavaksi. Katariina saa tietää Eeron uskottomuudesta ja muuttaa kaksosien kanssa Onnelaan. Nuutinen avautuu Mairelle, ja kertoo että Ensio on saanut aina kaiken, minkä Nuutinen on halunnut. Heikki saa armeijasta kuntoisuus­lomaa ja poikkeaa kotonaan heilansa Minnan kanssa.  Eija Vilppaan näyttelemä Irja Sopanen poistuu sarjasta. Sari Puumalainen on Minnan roolissa.   Isot asiat  Katariina kaksosineen asuu edelleen Onnelassa. Maire alkaa tuskaantua tilanteeseen. Harkinnan jälkeen Katariina antaa Eerolle anteeksi ja palaa miehensä luo. Heikin armeija-aika on ohi, ja hän on alkanut opiskella valtiotieteitä. Suomen itsenäisyyspäivänä hän kertoo liittyneensä kommunisteihin - välit Maireen ja Ensioon menevät poikki sen siliän tien. Ensiolla on huolia kohoavista työ­voima­kuluista. Hän saa jälleen sairaus­kohtauksen. Ensio luottaa tehtaan asioissa vain Ireneen, ja pitää tätä ainoana, joka voi jatkaa hänen saappaissaan. Irenen johtajuus toteutuu aikanaan, monien vuosien päästä. Pitkän jahkailun jälkeen Irene kertoo Ristolle olevansa vihdoin valmis avio­liittoon.  On loppu­vuosi 1970.   Pienten joutsenten tanssi  Raikkaan pukutehtaan kymmen­vuotis­juhlat lähestyvät. Risto on ostanut Tuomarilan, ja hän haaveilee perheen perustamisesta Irenen kanssa. Irene on varauksellisempi perhe­suunnitelmien suhteen. Hän pyytää Veijoa järjestämään puhujan tehtaan juhliin. Johtajat lähtevät käymään Leningradissa. Kun he palaavat, Irene ja Veijo ovat vastaan­ottamasta heitä Helsingin päärautatieasemalla. Juna on myöhässä, joten Irene viettää kahden­keskistä aikaa Veijon kanssa aseman liepeillä. Pian ollaan taas Lappeenkoskella tehtaan juhlissa. Irene ilmoittaa Ristolle, ettei sittenkään halua naimisiin tämän kanssa. Ilmoitus ajoitetaan hetkeen, jolloin juhla­humu lähestyy huippuaan. Veijo on järjestänyt kummi­setänsä avulla juhla­vieraaksi tasa­vallan presidentti Urho Kekkosen. Samaan aikaan kun presidentin musta limusiini pysähtyy tehtaan paraatioven eteen, Risto poistuu valkoisella Mercedes-Benzillään paikalta. Risto on raivoissaan ja täysin ymmällään Irenen motiivien suhteen. Yleensä kovin suulas ja tarmokas Lankinen jähmettyy totaalisesti tavatessaan presidentin. Irene ja Veijo kihlautuvat Irenen huoneessa Onnelassa.Loton myynti on juuri alkanut; eletään loppuvuotta 1970/alkuvuotta 1971.

+ 2. tuotantokausi Jakso Nimi Sisältö Huomioita   Oikea Valinta  Irenen ja Veijon hää­valmistelut ovat täydessä vauhdissa. Raikas Oy suunnittelee uutta tehdas­rakennusta. Mairen puoti on saanut kilpailijan Valinta-Villestä, joka edustaa uuden­tyyppistä konseptia: valikoimien runsaus ja halpa hinta menevät laadun ja asiakas­palvelun edelle. Kaupunkiin on tulossa ruotsalainen vaate­valmistaja. Risto haluaa irti­sanoutua epä­onnistuneen tontti­kaupan takia, mutta Irene suostuttelee hänet jäämään. Irene suuttuu Veijolle, joka on kutsunut lehdistön häihin Onnelaan. Hänen uusi liikkeensä tarvitsee kuitenkin julkisuutta, joten järkisyistä hän suostuu lehdistön paikalletuloon. Irene yrittää kertoa nais­toimittajalle liike­toimistaan ja tuoda itseään esiin ammatti­osaamisensa kautta. Toimittaja ei ole moisesta kiinnostunut, vaan hän haluaa kirjoittaa Irenen ihmis­suhde­kiemuroista. Nuori pastori vihkii Irenen ja Veijon, mutta ei suostu lehdistön pelleilyihin.     Päiväys ja alle­kirjoitus  Maire loukkaa selkänsä näyte­ikkunaa somistaessaan ja joutuu sairaus­lomalle. Irene ja Veijo palaavat hää­matkaltaan Roomasta. Mairen putiikin myynti on romahtanut osin Valinta-Villen takia, osin siksi että putiikin tarjonta ei enää vastaa paikallista kysyntää. Tehtaalla sitä vastoin menee hyvin: itä­vienti vetää ja laajennus­hanke etenee. Veijon kummisetä Kauko vierailee Onnelassa ja tarjoaa Veijolle ulkoministerin sihteerin pestiä. Irene saa oudon kirjeen Pirkko Aallolta, joka osoittautuu Veijon entiseksi heilaksi. Pirkko kertoo kirjeessä, että hänellä on lapsi, jonka isä on Veijo. Veijo pitää kirjettä häväistys­yrityksenä, eikä myönnä isyyttään. Irene lainaa Ensiolta .  Eletään alku­kesää 1973.   Äidit ja tyttäret  Heikki kertoo kirjeitse saaneensa työtä vasemmisto­lehtiTiedonantajasta. Tehdas etsii uutta pää­suunnittelijaa, ja Irene haluaa sanoa asiasta viimeisen sanan. Helsingissä Seura­saaren kävely­sillalla Irene tapaa Pirkon, joka on vähä­varainen yksin­huoltaja. Irene ostaa Pirkon hiljaiseksi Ensiolta lainaamallaan raha­summalla. Maksu suoritetaan käteisenä paikan päällä. Pirkko antaa Irenelle lapsensa valo­kuvan. Samalla Helsingin reissulla Irene palkkaa pää­suunnittelijaksi nuorehkon Lasse Holmin. Veijoa hän varoittaa poliittisista seikkailuista. Maire koettaa useita keinoja puotinsa pelastamiseksi, mutta päätyy lopettamaan liike­toimintansa. Tehdas tuottaa jo niin paljon rahaa, että puodin pitäminen on Mairen elintason ja toimeen­tulon kannalta herttaisen yhden­tekevää.  On kesä 1973.   Elämän tarkoitus  Eero haluaa myydä Mairen entisen liiketilan, paikalle perustetaan bingohalli. Tampereen ja Jyväs­kylän liikkeet jatkavat. Lasse haluaa uudistaa tehtaan mallistoa, mutta Eero on eri mieltä. Pitkällä tähtäimellä tämä osoittautuu virheeksi: tarvetta uudistuksiin ei ole, kun Neuvosto­liittoon voi myydä mielin määrin vanhoja malleja. Länsi­markkinoille kelpaavia vaatteita ei ole tarpeen suunnitella, eikä niiden valmistukseen välttämättä riittäisi kapasiteettia. Lassen taiteilija­temperamentti kuohahtaa, ja hän aikoo ottaa loppu­tilin, mutta Irene saa hänet jäämään. Nuutinen vierailee Onnelassa ja muistelee menneitä Mairen kanssa. Maire tekee tehtaalla jonkin verran sihteerin töitä, mistä luottamus­nainen Lankinen ei pidä. Lankinen alkaa hyppiä Mairen silmille. Ensio puolestaan ei halua Mairea vakituiseksi sihteerikseen.     Uudet tuulet  Tehtaan konttoriin on palkattu sihteeriksi Mirjam Into. Lasse ehdottaa, että Raikkaan tehdas alkaisi valmistaa naisten mallistoa; johtajat eivät suostu. Nuutisen ja Lassen välillä on jatkuva konflikti. Ompelijana aikoinaan työskennellyt Maire ihastuu Lassen puku­ideoihin. Katariina yrittää uudestaan yli­oppilaaksi. Heikki käyskentelee pitkästä aikaa Onnelan mailla, mutta ei käy sisään, vaan ottaa valo­kuvia matkan päästä. Samassa yhteydessä hän tapaa sinisellä kupla­volkkarilla ajelevan Katariinan, ja vaihtaa tämän kanssa pari sanaa. Koti­työhön kyllästynyt Katariina haluaa palkka­työhön markkinoinnin pariin. Eero ja Katariina löytävät Nuutisen tajuttomana konttorin lattialta, hän on saanut aivo­veri­tulpan. Vasemmistolehti aikoo julkaista EEC-vapaa­kauppa­sopimusta vastustavan liitteen, jota varten Heikki vierailee tehtaalla tekemässä juttua.  Vapaa­kauppa­sopimusta tehtiin 1973, ja se tuli voimaan 1974.   Yhtiö­kokous  Nuutinen makaa edelleen sairaalassa tajuttomana. Itävienti vetää, ja lännessäkin olisi kysyntää, mutta tehdas ei pysty vastaamaan siihen. Maire on messuilla Helsingissä ja tapaa yllättäen Heikin. Irene haluaa perustaa vaate­myymälä­ketjun Helsinkiin. Veijon koti­tilaa jatkaa hänen iso­veljensä, Veijo saa ennakkoperintönä huomattavan raha­summan. Hän haluaisi ostaa kymmenen prosenttia Raikkaan tehtaan osake­kannasta. Eero halajaa uutta tuotanto­johtajaa Nuutisen tilalle, mutta Ensio jarruttelee. Eero järjestää kriisi­yhtiö­kokouksen, joka pidetään Onnelassa. Kokouksen tuloksena asia, eli uuden tuotanto­johtajan palkkaaminen, siirretään kahden kuukauden päähän. Heikki pelmahtaa paikalle kaikkien yllätykseksi.     Päätös­valta  Risto on palannut Yhdys­valloista. Katariina pääsee vihdoin yli­oppilaaksi. Nuutinen toipuu hyvää vauhtia, tärkeimpänä tukena on Mirjam. Romanssi alkaa syttyä. Irene on raskaana, mutta hän haluaa että sikiö abortoidaan: Veijo viettää "varhaiset hautajaiset", hän olisi halunnut lapsen syntyvän. Katariinalle pidetään pieni­muotoiset yo-juhlat, hän kertoo aikovansa Markkinointi-instituuttiin opiskelemaan. Maire ompelee Lassen muoti­luomuksia Onnelassa. Uusi tehdasrakennus on vihdoin valmis vihittäväksi. Nuutinen pääsee vihki­juhlaan, jossa järjestetään muoti­näytös.     Ahneuden piru  Raikkaan tehdas elää kukoistuskauttaan. Rahaa sataa. Irene ja Veijo etsivät asuntoa Helsingistä. Naisten­vaate­malliston valmistus joutuu vaaka­laudalle, mikä huolettaa Lassea. Kun Katariina ja Veijo ovat kahden Onnelan keittiössä, Veijo kertoo ensi kerran kuolleesta pikku­veljestään. Pankissa on uusi johtaja, Markkanen, joka on Veijon vanha tuttava. Nuutinen haluaa takaisin töihin, vaikka on vielä toipilaana. Eerolla on uusi tuotanto­johtaja tiedossa, mutta tämä on estynyt ottamaan tehtävää vastaan. Irenen ja Veijon asunto­kaupat lykkääntyvät, kun Veijo lupaa rahoittaa tehtaan toimintaa.     Johtajan tauti  Veijo ostaa omilla rahoillaan asunnon Etelä-Helsingistä itselleen ja Irenelle. Tehdas saa uuden tuotanto­päällikön, Sinikka Kiljusen, joka on insinööri. Sinikalta puuttuu kokemusta käytännön työstä, ja hän on innokas oppimaan. Lisäksi hän haluaa uudistaa tuotantoa. Nuutinen suhtautuu nais­insinööriin alkuun ynseästi, mutta pehmenee saadessaan kuulla, että Sinikka on hänen vanhan kaverinsa tytär. Katariina tutkii Tampereen ja Jyväskylän liikkeiden tili­kirjat, ja kertoo Mairelle, että liikkeet eivät tuota juuri mitään. Sosiaali­ministeri kuolee auto-onnettomuudessa, ja Veijo yrittää saada itsensä hallitukseen. Maire huomaa, että Ensio potee johtajan tautia, sillä tämä yrittää määrätä kaikesta.  Eletään vuotta 1975.   Pitkä matka  Aamu­varhain Veijo saa puhelun tasa­vallan presidentiltä. Hänet kutsutaan puhutteluun Tammi­niemeen. Sinikka ja Risto alkavat pihkaantua toisiinsa. Irenen putiikkihanke Helsingissä etenee. Lasse ostaa 30 prosentin osuuden putiikista – mutta siihen hän tarvitsee lainaa Ireneltä, joka omistaa 70 prosenttia. Lassen heikko talous­osaaminen paljastuu kaikessa karmeudessaan. Vasemmisto­porukat ovat antaneet Heikille kenkää, koska tämä on pitänyt heidän toimintaansa epä­ammattimaisena. Heikki palaa Onnelaan; Maire ei edes yritä teeskennellä olevansa pahoillaan tilanteesta. Heikki ottaa ylipäätään etäisyyttä politiikkaan ja alkaa suuntautua liike-elämään. Ireneä harmittaa, kun Ensio ei suostu aloittamaan naisten­vaatteiden tuotantoa. Ensio vierailee Irenen luona tämän uudessa Helsingin-kodissa, on Irenen 27-vuotis­päivä. Irenen ja Ension välirikko jää lopulta hyvin lyhyeksi. Katariina synnyttää tyttären, joka saa nimekseen Riikka.  On edelleen 1975.   Nälkäiset kurjet  Onnelan puutarhassa on vaate­malli­kuvaukset. Vaate­mallina toimiva Sari Kuusi jää palkka­epäselvyyksien vuoksi Onnelaan kuvaus­ryhmän lähdettyä. Heikki maksaa hänelle ja kiinnostuu hänestä. Kommunisti­puolueen jäsen­kirjansa Heikki polttaa. Hän kysyy töitä tehtaalta, jotakin sosiaali­puoleen liittyvää. Onnelassa järjestetään yllätys­syntymä­päivät Ensiolle malli­näytöksineen. Mannekiineina on kaksi ruskea­hiuksista naista, Sari ja joku toinen. Näytöksen jälkeen Sari jää Onnelaan Heikin pyynnöstä. Itse­varma Heikki esittelee Sarin tyttö­ystävänään. Nuutinen jättää eläke­hakemuksen.  Toisena manne­kiinina on Niina Nurminen.   Suuret setelit  Irene vuokraa liike­huoneistoja vaate­ketjuaan varten, mutta suuri idän tilaus estää hänen havittelemiensa vaatteiden valmistuksen. Veijo alkaa epäillä Kaukoa. Irene kiinnittää huomiota Veijon runsaaseen alkoholin­käyttöön. Sari muuttaa Onnelaan Heikin luo. Tehtaalla Heikki esittelee terveyden­hoito­suunnitelmansa. Lisäksi hän haluaa matkustaa Yhdys­valtoihin tutustumaan tietokonejärjestelmiin. Nuutinen kosii Mirjamia, ja he päättävät muuttaa Nuutisen hankkimaan rivi­talo­asuntoon. Heikki ja Sari kihlautuvat niin ikään. Riston ja Sinikan rakkaus­suhde on edennyt, mistä Irene on musta­sukkainen. Eerolla on liike­toimia Sveitsissä. Hän antaa Irenelle rahat ompelimon ostamiseen sillä ehdolla, että Irene ei utele rahojen alku­perää. Irenen myymälä­ketjusta Eero haluaa kolmanneksen.     Markkina­rako  Nuutisen ja Mirjamin häät pidetään Onnelassa. Eerolta kysellään hänen hallussaan olevan huomattavan raha­määrän alku­perää, mutta Eero vaikenee. Kortelainen palaa Lontoosta, ja Mirjam huomaa epä­selvyyksiä hänen toimittamissaan myynti­laskuissa. Lassella ja Irenellä on eri­mielisyyksiä Irenen vaate­ketjun tuote­merkistä. Irene haluaa markkinoida Lassen suunnittelemia vaatteita vain omalla nimellään. Irene hakee kauppa­ketjulleen johtajaa. Hakijoista selkeästi paras on noin viisi­kymppinen Ahti Haapala. Ahti tekee vaikutuksen myös Maireen, joka sattuu paikalle työ­haastattelun aikana. Sinikalla on uusi tuotanto­suunnitelma, josta Eero ei pidä. Ensio puolestaan penää Ireneltä niiden rahojen alku­perää, joilla tämä perusti myymälä­ketjun. Onnelassa Ensio puhuttelee Eeroa, Ireneä ja Veijoa. Ilmenee, että Eero on pimittänyt pieniä eriä tehtaan rahoista aina tilaisuuden tullen ja siirtänyt pikku­hiljaa varoja Sveitsiin. Ensiolle tieto on järkytys, nuorempi polvi suhtautuu asiaan rennommin. Eletään vuoden 1976 puolivälin jälkeistä aikaa; jaksossa kuultu kappale "Daddy Cool" on julkaistu toukokuussa 1976.   Mustaa pitsiä  Lassen ei onnistu saada nimeään suunnittelemiinsa vaatteisiin. Hänen ja Irenen välit viilenevät lopullisesti. Mairen ja Ahdin välille kehittyy romanssi. Heikki palaa Yhdys­valloista ja alkaa suunnitella tuotannon tieto­koneistamista Sinikan kanssa. Irene ja Veijo päättävät yrittää lasta. Veijon poliittinen ura etenee Kaukon avulla. Lasse näkee Mairen ja Ahdin astuvan sisään samaan hotellihuoneeseen. Hän säntää Irenen luo yhdeltä yöllä tarkoituksenaan käyttää näkemäänsä hyväkseen. Hän haluaa nimensä vaatteisiin, ja Irenen on pakko suostua. Maire lähtee hotelli­yön jälkeen autollaan kohti Onnelaa, mutta joutuu onnettomuuteen jossa hän loukkaantuu vakavasti. Hänet tuodaan tajuttomana sairaalaan. Eletään loppuvuotta 1976.   Äidin nimi  Maire herää. Hänen muististaan on pyyhkiytynyt eritoten lähimmän menneisyyden tapahtumia. Irene kertoo Veijolle äitinsä uskottomuudesta. ”Katos anoppia!”, Veijo kuittaa tapahtuneen huvittuneena. Irene sitä vastoin pelkää äitinsä ja Ahdin suhteen paljastumisesta aiheutuvan skandaalin johtavan taloudellisiin vahinkoihin. Veijosta on leivottu opetus­ministeri. Irene on toistamiseen raskaana, ja nyt avio­puolisot ovat valmiit ottamaan lapsen vastaan. Ensio poikkeaa sairaalassa katsomassa Mairea. Myös Ahti käväisee tuomassa kukkia Mairelle. Hetken mietittyään Maire muistaa Ahdin hämärästi, mutta romanssista ei ole jäänyt mitään Mairen mieleen. Ahti päättää irti­sanoutua Irenen palveluksesta, hän hoitaa asiat siten, että Irene ei jää pulaan. Eeron mukaan Ahti on joka tapauksessa ylipätevä Irenen ketjun johtoon, Irene haluaisi Ahdin seuraajaksi Heikin. Mirjam puolestaan kaavailee loppu­tilin ottamista. Risto on musta­sukkainen Sinikasta. Eero ehdottaa Sarille koti­apulaisen paikkaa.    Päivän valo  Mirjam on jättänyt sihteerin tehtävät ja siirtynyt koti­rouvaksi. Hänen tilallaan on Katariina. Lassen luottamus Ireneen horjuu. Lasse on liian taiteellisesti suuntautunut ymmärtääkseen liike-elämän lain­alaisuuksia, hän jättää Irenen muoti­ketjun. Heikki haluaisi laajentaa Irenen ketjua ulko­maille ja lisätä tehtaan tuotantoa. Veijo mielii ulkoministeriksi, mutta Kaukon mielestä hän ei ole kypsä tehtävään. Risto näkee tehtaan toimissa vauhti­sokeutta; hän haluaa investointien olevan tuottavia, eikä mitä tahansa rahan kanssa räpeltämistä. Veijo kertoo Irenelle aiheuttaneensa neli­vuotiaana pikku­veljensä kuoleman. Kummi­setä Kauko otti syyn niskoilleen. Sari purkaa kihlauksensa nähtyään Heikin ja Sinikan kuhertelevan Seura­huoneella. Heikki kokee kihlauksen kaltaiset sitoumukset liian kahlitsevina. Risto kosii Sinikkaa, mutta tämä ei ole valmis. Katariina ei pidä siitä, että Eero on alati matkoilla. Risto irti­sanoutuu ja siirtyy ruotsalais­tehtaan toimitusjohtajaksi. Heikki vakoilee Eeroa, ja saa selville, että tämä käy laittomassa uhkapelipaikassa, jossa on myös tasokkaita, nuoria naisia.     Ruutu­kuningas  Poliisi ratsaa laittoman uhka­peli­paikan, Eero välttää kiinni­jäämisen. Veijo huolestuu lankonsa epä­määräisistä toimista. Eeron mielestä Suomi yli­päätään on liian tylsä ja harmaa. Tehtaan kassa on melkein tyhjä, sillä Risto on maksanut kaikki osto­laskut ennen lähtöään. Sari vierailee Onnelassa Mairea tapaamassa, Mairen muisti pätkii edelleen. Maire lähtee Helsinkiin neuro­logisiin kuvauksiin. Suomen valtio devalvoi markan, mutta Eero on juuri sitä ennen maksanut ulkomaan valuutoissa suoritettavat laskut. Raikkaan tehdas saa devalvaatiosta siten pelkän hyödyn. Nuutinen vierailee Onnelassa. Heikki tuo Sinikan iltasella Onnelaan. Eero perustaa tukku­liikkeen Sveitsiin.     Enkelin kasvot  Maire näkee Onnelassa enkeliunen, ja samana yönä Irene synnyttää esikoisensa. Eero kaavailee satelliitti­ompelimoiden ajamista konkurssiin ja niiden kone­kannan ostamista omiin nimiinsä konkurssi­pesästä. Sen jälkeen hän perustaisi uusia ompelimoita. Sinikka ei suvaitse moisia aikeita. Myös Ensio on vastaan. Heikki ja Sari noutavat Irenen ja vauvan sairaalasta, Irene palkkaa Sarin hoitamaan vauvaa. Tehtaan työn­tekijät ovat menossa lakkoon ompelimoiden takia. Ammattiliitto panee lakon Lankisen syyksi.     Itä­maista silkkiä  Irene takoo itse­luottamusta Sariin, joka alkaa työskennellä hänen vaate­ketjussaan. Katariina on tehtaalla johdon apulaisena, mutta hänen toimen­kuvansa on epä­selvä. Mairen muisti ei ota palautuakseen ennalleen. Veijo alkaa kartella Kaukoa. Sinikka ei pidä Perhos­salmen uusista koneista. Katariina ehdottaa Lankiselle varhais­eläkettä, aikansa emmittyään tämä suostuu. Lankinen on 55-vuotias. Eero tilaa ruletti­pöydän Lontoosta. Irene ei hyväksy Eeron hämäriä liike­toimia, mutta hänen vaate­ketjunsa talous riippuu Eeron rahoista, joten vaihto­ehtoja ei ole. Eero ostaa Thaimaasta silkkiä, ja saa Veijon järjestämään tuonti­lisenssin. Lisenssi­virasto soittelee silkkien perään. Eero ottaa ajolähdön ulko­maille ja katoaa vuosi­kausiksi. Hän jättää Katariinalle salkullisen seteleitä. Rikos­poliisi käy Irenen ja Veijon kotona kysymässä Eeron liike­toimista. Veijo raivostuu, koska hänen maineensa vaarantuu. Poliisien lähdettyä Veijo haukkuu koko Raikkaan klaanin. Yhtäkkiä hän muistaa pikku­veljensä kuolemaan johtaneen tapahtuma­sarjan. Kuoleman olikin aiheuttanut Kauko huolimattomuudellaan.     Onnela  Eeron rikokset paljastuvat Veijolle kaikessa laajuudessaan. Veijo alkaa pelätä maineensa puolesta. Kortelainen vierailee Onnelassa, ja kertoo Ensiolle Eeron talous­rikoksista. Katariina on täysin pihalla ja luulee Eeron kuolleen, koska miehet eivät kerro hänelle Eeron katoamisen syistä päin naamaa. Maire lähtee lämmittämään saunaa. Hän on niin ikään tolaltaan ja polttaa takassa osan Eeron jättämistä seteleistä, jotka Heikki on piilottanut saunaan. Irene ja Heikki rientävät keskeyttämään polton. Rikos­poliisi tulee Onnelaan, mutta ei saa mitään laittomuuteen vivahtavaakaan selville. Heikin ja Sarin rakkaus on uusiutunut. Heikki kosii Saria, joka suostuu, vaikka tietääkin Heikin motiivit. Sari on liiaksi perillä Raikkaiden asioista, ja hänet kannattaa sitoa perheeseen. Toki aitoa rakkauttakin on mukana. Miehensä toimista perin pohjin järkyttyneenä Katariina yrittää itsemurhaa, mutta ei onnistu. Kun draaman kaari on huipussaan, Onnelan ovesta astuu sisään Sylvi. Tunnelma muuttuu kerta­heitolla. Eero on maksanut Sylvin matkan Floridasta, ja antanut hänen toimitettavakseen Katariinalle osoitetun kirjeen. Ensio ehdottaa Sylville, että tämä palaisi Raikkaiden koti­apulaiseksi. Sylvi hoitaa pääsiäis­pöydän tarjoilut. Maire ottaa esiin valo­kuva-albumin ja alkaa muistella menneitä. Ensio näyttää Sylville ruoka­salin ikkunasta, että Onnelan vihreä sauna on edelleen paikoillaan.  

+ 3. tuotantokausi Jakso Nimi Sisältö Huomioita   Onnela 1991 Jakso 1  Tarinassa on hypätty 1980-luvun yli. 1990-luvun lama ei ole iskenyt vielä täydellä voimalla, mutta pilvet tummenevat uhkaavasti. Raikkaan tehdasta johtaa Irene, ja tosi­asiallisesti myös pankin­johtaja Markkanen. Heikin ja Sarin avio­liitto on päättynyt. Heikki haluaa myydä Irene Raikas -myymälä­ketjun, mutta Irene haluaa pitää sen. Hän kuitenkin päätyy myymään ketjun ja saa siitä hyvät rahat. Veijo valmistautuu vuoden 1991 edus­kunta­vaaleihin. Irene, Veijo ja Nuutti asuvat Helsingin esi­kaupunki­alueella rivi­talossa. Katariina on tehtaan henkilöstö­johtaja ja elänyt kolmen lapsensa yksin­huoltajana jo yli kymmenen vuotta. Hän asuu vanhempiensa luona Onnelassa. Katariinan ja Eeron avioliittoa ei ole mitätöity. Tehtaan myynti on laskenut, idän­vienti on romahtanut Neuvosto­liiton ollessa henki­toreissaan. Tehdas on velkaantunut Markkasen johtamalle pankille. Aikoinaan vaurautta tuonut idän­kauppa on viemässä tehtaan turmioon, sillä mitään tuote­kehittelyä ei ole tarvinnut tehdä. Myöskään vienti­osaamista ei ole tarvittu, joten Raikkaan tehtaalla ei ole mitään mahdollisuuksia länsi­markkinoille. Markkasen oikeana kätenä on Kankainen - mies, joka yrittää iskeä Katariinaa. Markkanen ja hänen pankkinsa yrittävät kammeta Irenen pois toimitus­johtajan paikalta. Eero palaa Suomeen.  Eletään alku­vuotta 1991.   Onnela 1991 Jakso 2  Eero on vuokrannut Helsinki-Vantaan lentoasemalta auton. Hän soittaa Veijolle, mutta tämä ei halua näyttäytyä hänen seurassaan vaalien alla. He tapaavat kuitenkin lyhyesti eduskunta­talon edustalla. Vaaleissa Veijo menestyy erin­omaisesti. Tehtaan lainojen takaisin­maksu on Markkaselle ensi­arvoisen tärkeää. Hän haluaa Kankaisen tehtaan johtoon. Nuutinen ja Mirjam ovat ostaneet talon Espanjan Aurinko­rannikolta. Heikillä on rakennus­projekti Portugalissa. Kun Eero saapuu myöhään illalla Onnelaan kukka­kimppu kädessään, paikalla on vain Riikka, joka ei tunne isäänsä. Riikka uhkaa Eeroa pistoolilla. Eero saa kuitenkin Riikan vakuuttuneeksi, että hän todella on Eero. Katariina lähestyy samaan aikaan Onnelaa Kankaisen kanssa. Hän raivostuu nähdessään Eeron. Irene sen sijaan on ollut yhteydessä Eeroon kaiken aikaa, eikä Eeron saapuminen Suomeen yllätä häntä. Onnelassa pidetään yhtiö­kokous, jossa ehdotetaan Irenen siirtämistä pois tehtaan johdosta. Katariina on avain­asemassa, sillä Eero jätti hänelle osuutensa tehtaasta ennen pakoaan ulko­maille. Ensio ehdottaa, että pankki saisi tehtaasta vähemmistö­osakkuuden. Sisarukset alkavat nousta toisiaan vastaan, mistä Maire hermostuu. Hän poistuu ylä­kertaan, mutta palaa pian takaisin alas. Hän kaatuu portaissa ja kuolee.     Onnela 1991 Jakso 3  Maire haudataan. Markkanen yrittää saada Kankaisen naimaan Katariinan mahdollisimman pian. Eero näkee tehtaan surkean tilan, eikä pidä sen pelastamista vaivan arvoisena. Katariina pysyy viileänä Eeron suhteen. Kun Eero kertoo haluavansa muuttaa Zürichiin perheensä kanssa, Katariina alkaa lämmetä. Aki ja Eki pysyvät penseinä, Riikka sen sijaan innostuu Zürichin tarjoamista mahdollisuuksista. Yhtiö­kokouksessa Katariina kirjoittaa Irenelle valta­kirjan. Sen voimin Irene äänestää Ension ehdotuksen puolesta: Irene jatkaa toimitusjohtajana ja Kankaisesta tulee vara­toimitus­johtaja. Veijo on sen sijaan Markkasen talutus­hihnassa. Markkanen on vuosien varrella rahoittanut Veijon vaali­pippaloita ja erinäisiä aktiviteetteja. Veijo ei olisi halunnut Irenen tallovan Markkasen varpaita. Irene muuttaa Onnelaan, Veijo jää Helsinkiin Nuutin kanssa. Veijoa harmittaa myös se, ettei häntä valittu pää­ministeriksi. Pestin saa Esko Aho.  Sarjan ainoa jakso, jossa ei nähdä Mairea.   Onnela 1991 Jakso 4  Eerolla on miljoona­talletus Markkasen pankissa salanimellä. Hän astuu pankin­johtajan toimistoon punaisesta valosta välittämättä ja laittaa Markkasen ojennukseen. Irene ja Ensio yrittävät pelastaa tehtaan viimeiseen asti, mutta yhtiö ei enää selviydy veloistaan ja muista vastuistaan. Pankin johtokunta päättää Helsingin määräyksestä, että Raikkaan pukutehtaan on jätettävä konkurssi­hakemus. Irenen omaisuus suojataan velkojilta. Katariinaa matkustaa Eeron ja lastensa kanssa Zürichiin. Irene ja Ensio käyvät tehtaalla hyvästelemässä työn­tekijät, Markkanen kukkoilee konkurssiin haetun tehtaan konttorissa ja Kankainen joutuu hillitsemään häntä. Ensio lähtee pariksi viikoksi Aurinkorannikolle Nuutisen ja Mirjamin kanssa. Hän menettää Onnelan. Vielä kerran hän käy tarkistamassa vihreän ranta­saunan, ja tapaa sen edustalla Mairen jonkin­laisena haamuna. Heikki palaa Portugalista, missä hänelle on selvinnyt, että hän on ollut tekemisissä huijareiden kanssa. Hän on menettänyt rahansa. Heikki saapuu Onnelaan, jossa ovat enää Irene ja Nuutti muutto­laatikoiden keskellä. Irene lohduttaa Heikkiä, joka kuitenkin ampuu itsensä Irenen ja Nuutin ollessa yläkerrassa. Nuutti soittaa Veijolle Helsinkiin. Veijo lähtee saman tien Onnelaan ja lopussa hän poistuu sieltä Irene ja Nuutti mukanaan.  

Romaanissa Onnela: varjot, autere ja aamu­rusko Irene ostaa vaate­ketju Mekko­vakan, ja tekee siitä kannattavan. Onnela ostetaan takaisin suvulle. Seurassa julkaistussa jatko­kertomuksessa Takaisin Onnelaan on päästy 2000-luvun taitteeseen. Eero ostaa Onnelaa ympäröivät tilukset ja suunnittelee rakentavansa sinne Irenen kanssa loma­kylän. Veijo haluaa tasavallan presidentiksi vuoden 2000 vaaleissa; Irene kavahtaa ajatusta presidentin rouvan asemaan joutumisesta. Hän huokaisee helpotuksesta, kun Veijoa ei valita presidentti­ehdokkaaksi.

 DVD-julkaisut 

Puhtaat valkeat lakanat on julkaistu yhdeksän DVD:n sarjana vuonna 2009. Jokainen DVD sisältää viisi jaksoa, paitsi viimeinen neljä. Tekijänoikeudellisista syistä musiikkia on jouduttu vaihtamaan, poistamaan ja joitakin kohtauksia on lyhennetty ja poistettu. Levyillä ei ole lisämateriaalia.

Sarjasta on myös tehty vuonna 2010 kaikki 44 jaksoa kattava kokoelmajulkaisu.

 DVD Jaksot Julkaisu Jakson nimi 130px        130px        130px   11–15    130px        130px       

 DVD Jaksot Julkaisu Jakson nimi 130px        130px        130px        130px       

 Lähteet 

Luokka:1990-luvun suomalaiset draamasarjat
Luokka:MTV3:n televisio-ohjelmat
Luokka:Elokuvat liike-elämästä